《暮秋望日同潘少逸蔡稚含夜集王水部宅》
明代·胡应麟

过从良夜拂朱弦，上客相携玳瑁筵。工部诗名三世后，司徒文望四朝前。

梅花尚忆扬州署，桃叶频呼白下船。莫怅秋光重九暮，月华仍向凤城圆。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。